alustava esitys korjaavaksi ja täydentäväksi talousarvioksi Nro 5 vuoden 2002 talousarvioon - Tulo- ja menotaulukot pääluokittain - Pääluokka III - Komissio /* SEK/2002/1221 lopull. */





ALUSTAVA ESITYS KORJAAVAKSI JA TÄYDENTÄVÄKSI TALOUSARVIOKSI NRO 5 VUODEN 2002 TALOUSARVIOON - TULO- JA MENOTAULUKOT PÄÄLUOKITTAIN - Pääluokka III - Komissio (Komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen [1], sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], ja erityisesti sen 15 artiklan, [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja esittää budjettivallan käyttäjälle alustavan esityksen korjaavaksi ja täydentäväksi talousarvioksi nro 5/2002 jäljempänä esitettyjen perustelujen mukaisesti. *** PERUSTELUT Keski-Eurooppaa elokuussa 2002 koetelleiden tulvien jälkeen päätettiin perustaa uusi rahoitusväline, josta yhteisö voi myöntää hätäapua silloin kun jäsenvaltioissa ja liittymisneuvotteluihin osallistuvissa maissa tapahtuu suuronnettomuuksia. Komissio on tehnyt ehdotuksen neuvoston asetukseksi Euroopan unionin solidaarisuusrahaston perustamisesta [3] ja luonnoksen toimielinten sopimukseksi [4], jossa esitetään, miten tämä uusi rahoitusväline on määrä rahoittaa joustomekanismista. Joustomekanismista voidaan irrottaa käyttöön asianomaisiin rahoitusnäkymien otsakkeisiin varattujen varojen lisäksi vuosittain enintään miljardi euroa. Euroopan parlamentti ja neuvosto pääsivät poliittiseen sopimukseen kyseisistä ehdotuksista sovittelumenettelyssä 22. lokakuuta 2002. Toimielinten sopimus vahvistettiin 7. marraskuuta, ja 11. marraskuuta 2002 vahvistettiin rahaston oikeusperusta, jonka on määrä tulla voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. [3] KOM(2002) 514 lopullinen, 18.9.2002. [4] SEC (2002) 960, 11.9.2002. Solidaarisuusrahastoa koskevassa asetuksessa säädetään erikseen mahdollisuudesta ottaa rahaston varoja käyttöön taannehtivasti tämän vuoden elokuun suuronnettomuuksien johdosta. Jäsenvaltiot, parlamentti ja komissio ovat ilmoittaneet useassa yhteydessä, että rahastosta myönnettävä taloudellinen tuki on saatava asianomaisten maiden käyttöön mahdollisimman nopeasti. Komissio on näin ollen päättänyt esittää budjettivallan käyttäjälle alustavan esityksen korjaavaksi ja täydentäväksi talousarvioksi, joka perustuu tulvien elo- ja syyskuussa 2002 osittain runtelemilta mailta eli Saksalta, Itävallalta, Tsekin tasavallalta ja Ranskalta saatuihin hakemuksiin. Saksa: Ensimmäiset tulvavauriot rekisteröitiin 10. elokuuta 2002. Vaurioita aiheutui suoraan yli 337 000 ihmiselle ja yli 10 000 yritykselle, ja yli 100 000 ihmistä oli evakuoitava. Pahimmat vauriot aiheutuivat Sachsenin ja Sachsen-Anhaltin alueille. Kokonaisvahinkojen arvioidaan nousevan 9 151 miljoonaan euroon, josta noin 5 000 miljoonaa euroa julkisella sektorilla. Saksan viranomaiset ovat ilmoittaneet, etteivät ne kykene antamaan tässä vaiheessa tietoja vakuutuskorvauksista. Julkisen infrastruktuurin vauriot nousevat yli 3 300 miljoonaan euroon. Asetuksen 3 artiklassa mainittujen toimenpiteiden kustannuksiksi arvioidaan noin 1 500 miljoonaa euroa. Itävalta: Ensimmäiset tulvavauriot tapahtuivat 6. elokuuta 2002. Pahiten vaurioista kärsivät Oberösterreichin, Niederösterreichin ja Salzburgin alueet. Vaurioita aiheutui yli 200 000 ihmiselle ja yli 2 400 yritykselle. Kokonaisvahinkojen arvioidaan nousevan 2 939 miljoonaan euroon, josta noin 1 448 miljoonaa euroa julkisella sektorilla. Itävallan hakemuksessa ei ole tietoja vakuutuskorvauksista. Julkisen infrastruktuurin vauriot nousevat lähes 600 miljoonaan euroon. Tsekin tasavalta: Ensimmäiset tulvavauriot tapahtuivat 5. elokuuta 2002. Kokonaisvahinkojen arvioidaan nousevan 2 341 miljoonaan euroon, josta noin 770 miljoonaa euroa julkisella sektorilla. Vakuutuskorvausten määräksi arvioidaan 800-1 000 miljoonaa euroa. Muista yhteisön rahoituslähteistä (Phare, ISPA, Sapard) arvioidaan saatavan apua vaurioiden korjaamiseen 51 miljoonaa euroa. EIP:ltä on odotettavissa enintään 400 miljoonan euron suuruinen laina. Ranska: Rankkasateet aiheuttivat tulvia Languedoc-Roussillonin alueella 8. ja 9. syyskuuta 2002. Pahiten tulvista kärsi Gardin departementti, jota Ranskan hakemus yksinomaan koskeekin. Ensimmäiset tulvavauriot rekisteröitiin kyseisessä departementissa 8. syyskuuta 2002. Vaurioita aiheutui 295 kunnalle (yhteensä 353:stä) eli 94 prosentille Gardin väestöstä. Yhteensä 8 000 perhettä joutui jättämään kotinsa. Kokonaisvahinkojen arvioidaan nousevan 834,5 miljoonaan euroon, josta noin 275 miljoonaa euroa julkisella sektorilla. Ranskan viranomaiset ovat ilmoittaneet, etteivät ne kykene antamaan tässä vaiheessa tietoja vakuutuskorvauksista (yksittäishenkilöt ja yritykset ovat tehneet yhteensä 50 000 vahingonkorvaushakemusta). Julkisen infrastruktuurin vauriot nousevat yli 200 miljoonaan euroon. Asetuksen 3 artiklassa mainittujen toimenpiteiden kustannuksiksi arvioidaan noin 225 miljoonaa euroa, josta suurin osa koskee infrastruktuureja. Komissio katsoo, että hakemukset, jotka Itävalta, Saksa ja Tsekin tasavalta ovat tehneet elokuisten tulvien johdosta, täyttävät asetuksen vaatimukset rahaston varojen käyttöönottamiseksi. Kokonaisvahinkojen määrä on huomattavasti yli niiden määrällisen kynnysarvon - 0,6 prosenttia bruttokansantulosta - Itävallan ja Tsekin tasavallan osalta ja yli 3 miljardia euroa Saksan osalta. On selvää, että tulvista on vakavia jälkiseurauksia elinoloille, ympäristölle ja talouselämälle. Asetuksen 3 artiklassa mainittujen toimenpiteiden arvioidut kustannukset kattavat huomattavan osan kokonaisvahingoista ja ylittävät joka tapauksessa rahastosta myönnettävän avustuksen enimmäismäärän. Ranskan hakemus ei selvästikään täytä määrällistä kriteeriä, sillä tuhojen määrä jää alle 3 miljardin euron kynnysarvon. Sen vuoksi komissio on tutkinut tarkkaan, täyttääkö hakemus solidaarisuusrahastoa koskevan asetuksen 2 artiklan 2 kohdan viimeisessä alakohdassa säädetyt perusteet. Komissio on tullut siihen tulokseen, että Gardin departementin kärsimien äkillisten vaurioiden voidaan katsoa olevan asetuksen mukainen poikkeuksellinen katastrofi. Komissio teki päätelmänsä sen perusteella, että tulvista on aiheutunut huomattavia vaurioita huomattavan suurelle osalle alueesta (253 kuntaa) ja huomattavalle osalle Gardin väestöä (94 %) ja että vauriot ovat luonteeltaan pitkäaikaisia (esimerkiksi viljelymaalle aiheutui pitkäaikaisia vaurioita ja yritykset ovat joutuneet siirtymään muualle). Samalla huomioitiin mahdolliset haittavaikutukset alueen talouselämän vakaudelle, sillä alue on jo muutenkin suhteellisen heikossa asemassa 13,8 prosentin työttömyysasteen vuoksi. Fyysisten ja taloudellisten vaurioiden korjaamisen arvioidaan vievän ainakin viisi vuotta. Määritettäessä asianomaisille neljälle maalle myönnettävän tuen määrää on otettava huomioon joitakin asetuksen 4 artiklaan sisältyviä seikkoja. Ensinnäkin on otettava huomioon rahaston varojen rajallisuus, asetuksen 3 artiklan nojalla tukikelpoiseksi katsottavien kustannusten määrä, joka on yhdelle maalle myönnettävän tuen teoreettinen enimmäismäärä, sekä tarve käsitellä nykyisiä ja tulevia tapauksia tasapuolisesti. Koska rahaston perustamisen tärkeimpänä perusteena oli solidaarisuus, komissio katsoo, että rahastosta myönnettävän tuen on oltava progressiivista. Tämä tarkoittaa, että vahinkojen suhteellisen osuuden ylittäessä 0,6 prosenttia BKTL:sta tai 3 miljardia euroa myös tuki-intensiteetin on noustava korkeammaksi kuin näiden kynnysarvojen alle jäävissä vahingoissa. Komission ehdotus rahastosta maksettavasta osuudesta perustuu hakemuksista saatuihin tietoihin. Suuronnettomuuskriteerit täyttäville maille korvataan 2,5 prosenttia vahingoista niin, että tuen määrä on enintään 0,6 prosenttia BKTL:sta tai 3 miljardia euroa; nämä kynnysarvot ylittävistä vahingoista korvataan 6 prosenttia. Poikkeuksellisen suurissa alueellisissa katastrofeissa tuen määrä on 2,5 prosenttia vahingoista. Komissio ehdottaa, että tukea myönnetään seuraavasti: Itävalta // 134 milj. euroa Tsekin tasavalta // 129 milj. euroa Ranska // 21 milj. euroa Saksa // 444 milj. euroa Yhteensä vuonna 2002 // 728 milj. euroa Näin ollen komissio pyytää budjettivallan käyttäjää osoittamaan 599 miljoonaa euroa budjettikohtaan B2-400 (rahoitusnäkymien otsakkeessa 3) ja 129 miljoonaa euroa budjettikohtaan B7-090 (otsakkeessa 7). Kuten seuraavasta taulukosta käy ilmi, otsakkeisiin 3 ja 7 kuuluvien menojen kokonaismäärä ylittää rahoitusnäkymien mukaiset enimmäismäärät. Siksi tämän korjaavaa ja täydentävää talousarviota koskevan alustavan esityksen ohella esitetään myös ehdotus joustovälineen varojen käyttöön ottamisesta. Tarvittavat maksumäärärahat saadaan vuoden 2002 talousarviosta tekemällä varsinkin rakennetoimista käyttämättä jääneitä maksumäärärahoja koskevia määrärahasiirtoja. Heti kun budjettikohtaiset tiedot maksumäärärahoista vahvistuvat komissio tekee budjettivallan käyttäjälle määrärahasiirtoesityksen riittävän ajoissa niin, että maksut voidaan suorittaa vuoden 2002 aikana. >TAULUKON PAIKKA> TULO- JA MENOTAULUKOT PÄÄLUOKITTAIN Pääluokka III - Komissio B OSA >TAULUKON PAIKKA> ALALUOKKA B2 - RAKENTEELLISET TUKITOIMET, RAKENTEELLISET JA YHTENÄISYYTEEN LIITTYVÄT MENOT, RAHOITUSMEKANISMI, MUUT MAATALOUS- JA ALUETOIMET, LIIKENNE JA KALASTUS OSASTO B2-4 -- EUROOPAN UNIONIN SOLIDAARISUUSRAHASTO - JÄSENVALTIOT >TAULUKON PAIKKA> LUKU B2-4 0 -- Euroopan unionin solidaarisuusrahasto - jäsenvaltiot Momentti B2-4 0 0 -- Euroopan unionin solidaarisuusrahasto - jäsenvaltiot >TAULUKON PAIKKA> Momentti on tarkoitettu Euroopan unionin solidaarisuusrahaston käyttöönotosta saataville varoille. Oikeusperusta Neuvoston asetus, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL, 2002, s. ). Euroopan parlamentin, neuvoston ja komission välinen toimielinten sopimus Euroopan unionin solidaarisuusrahaston rahoituksesta ja käyttöedellytyksistä, tehty 7 päivänä marraskuuta 2002 (EYVL ..., ... 2002, s. ). ALALUOKKA B7 -- ULKOISET TOIMET OSASTO B7-0 -- LIITTYMISTÄ VALMISTELEVA STRATEGIA >TAULUKON PAIKKA> LUKU B7-0 9 -- Euroopan unionin solidaarisuusrahasto - valtiot, joiden kanssa liittymisneuvottelut on aloitettu Momentti B7-0 9 0 -- Euroopan unionin solidaarisuusrahasto - valtiot, joiden kanssa liittymisneuvottelut on aloitettu >TAULUKON PAIKKA> Momentti on tarkoitettu Euroopan unionin solidaarisuusrahaston käyttöönotosta saataville varoille. Oikeusperusta Neuvoston asetus, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL, 2002, s. ). Euroopan parlamentin, neuvoston ja komission välinen toimielinten sopimus Euroopan unionin solidaarisuusrahaston rahoituksesta ja käyttöedellytyksistä, tehty 7 päivänä marraskuuta 2002 (EYVL ..., ... 2002, s. ).